Πληροφορίες για το iTunes
Το iTunes είναι ο ευκολότερος τρόπος να απολαμβάνετε την αγαπημένη σας μουσική, ταινίες, τηλεοπτικές εκπομπές, και πολλά ακόμη στο PC σας.

Το iTunes περιλαμβάνει επίσης το Apple Music. Αναβαθμίστε εξ ολοκλήρου τη συλλογή μουσικής σας. Το Apple Music σάς παρέχει απεριόριστη πρόσβαση σε περισσότερα από 70 εκατομμύρια τραγούδια και σε ολόκληρη τη βιβλιοθήκη μουσικής σας. Όλα αυτά χωρίς διαφημίσεις και διαθέσιμα απευθείας στο iPhone, iPad ή Mac σας. Δοκιμάστε το Apple Music σήμερα, χωρίς καμία δέσμευση, και μπορείτε να ακυρώσετε τη συνδρομή σας οποιαδήποτε στιγμή.

Τι νέο υπάρχει στο iTunes
Η παρούσα ενημέρωση περιλαμβάνει βελτιώσεις ασφαλείας και υποστήριξη για νέες συσκευές.

Απαιτήσεις iTunes
Υλισμικό:
	•	PC με επεξεργαστή Intel ή AMD 1 GHz με υποστήριξη για SSE2, και 512 MB στη μνήμη RAM
	•	Για αναπαραγωγή βίντεο τυπικής ευκρίνειας (SD) από το iTunes Store, απαιτείται επεξεργαστής Intel Pentium D ή ταχύτερος, 512 MB στη μνήμη RAM και κάρτα βίντεο συμβατή με DirectX 9.0
	•	Για αναπαραγωγή βίντεο υψηλής ευκρίνειας (HD) 720p, iTunes LP ή iTunes Extras, απαιτείται επεξεργαστής Intel Core 2 Duo 2,0 GHz ή ταχύτερος, 1 GB στη μνήμη RAM και κάρτα βίντεο Intel GMA X3000, ATI Radeon X1300 ή NVIDIA GeForce 6150 ή καλύτερη
	•	Για αναπαραγωγή βίντεο υψηλής ευκρίνειας (HD) 1080p, απαιτείται επεξεργαστής Intel Core 2 Duo 2,4 GHz ή ταχύτερος, 2 GB στη μνήμη RAM και κάρτα βίντεο Intel GMA X4500HD, ATI Radeon HD 2400, NVIDIA GeForce 8300 GS ή καλύτερη
	•	Ανάλυση οθόνης 1024x768 ή υψηλότερη. Για αναπαραγωγή iTunes LP ή iTunes Extras, απαιτείται ανάλυση 1280x800 ή υψηλότερη
	•	Κάρτα ήχου 16 bit και ηχεία
	•	Σύνδεση στο Διαδίκτυο για χρήση του Apple Music, του iTunes Store και του iTunes Extras
	•	Συσκευή εγγραφής CD ή DVD, συμβατή με το iTunes, για τη δημιουργία CD ήχου, CD με MP3 ή αντιγράφων ασφαλείας CD ή DVD. Δεν είναι δυνατή η εγγραφή σε CD των τραγουδιών από τον κατάλογο του Apple Music
Λογισμικό:
	•	Windows 10
	•	Οι εκδόσεις 64 bit των Windows απαιτούν το πρόγραμμα εγκατάστασης iTunes 64 bit. Για περισσότερες πληροφορίες, επισκεφθείτε τη διεύθυνση www.apple.com/gr/itunes/download
	•	400 MB διαθέσιμος χώρος στον σκληρό δίσκο
	•	Κάποιοι οπτικοποιητές τρίτων κατασκευαστών μπορεί να μην είναι πλέον συμβατοί με αυτήν την έκδοση του iTunes. Επικοινωνήστε με τον προγραμματιστή για να ζητήσετε ενημερωμένη έκδοση του οπτικοποιητή που είναι συμβατή με το iTunes 12.1 ή μεταγενέστερη έκδοση
	•	Η διαθεσιμότητα του Apple Music, του iTunes Store και του iTunes Match ενδέχεται να διαφέρει ανά χώρα
	•	Για τη δοκιμή Apple Music, απαιτείται εγγραφή και η δυνατότητα διατίθεται μόνο σε νέα μέλη. Η συνδρομή ανανεώνεται αυτόματα μετά τη λήξη της περιόδου δοκιμής
Δήλωση για τα πνευματικά δικαιώματα
Το παρόν λογισμικό μπορεί να χρησιμοποιηθεί για την αναπαραγωγή υλικού. Η άδεια που σας παρέχεται αφορά μόνο την αναπαραγωγή υλικού χωρίς πνευματικά δικαιώματα, υλικού με πνευματικά δικαιώματα που σας ανήκουν ή υλικού για το οποίο έχετε εξουσιοδότηση ή νόμιμη άδεια για την αναπαραγωγή του. Αν δεν είστε βέβαιοι ως προς τα δικαιώματα αντιγραφής που έχετε για οποιοδήποτε υλικό, επικοινωνήστε με τον νομικό σας σύμβουλο.
© 2020 Apple Inc. Με επιφύλαξη κάθε δικαιώματος. Οι επωνυμίες Apple και iTunes, καθώς και το λογότυπο Apple, είναι εμπορικά σήματα της Apple Inc. Άλλα ονόματα ενδέχεται να είναι εμπορικά σήματα ή σήματα κατατεθέντα της Apple στις ΗΠΑ και αλλού. Η επωνυμία Intel είναι εμπορικό σήμα της Intel Corp. στις ΗΠΑ και άλλες χώρες. Για περισσότερες πληροφορίες, επισκεφθείτε τη διεύθυνση www.apple.com/legal/trademark/appletmlist.html.

Ενημερώθηκε στις 21 Οκτωβρίου 2020